Bár a hűtőszekrény tulajdonképpen folyamatosan dolgozik, a legtöbb modell esetében az évi üzemeltetési költségek nem haladják meg a 15 000 Ft-ot. A fogyasztás természetesen a hűtőszekrény kapacitásától, valamint az energiaosztálytól is függ, a legtöbb esetben azonban évi pár ezer forintos működési költségre érdemes számítani. A fogyasztással kapcsolatos, valamint egyéb fontos információkat az energiacímkén találja, amelynek cikkünkben egy egész fejezetet szenteltünk.